open-index/open-wikipedia-markdown huggingface dataset:
Elly Katunguka

**Eli Katunguka-Rwakishaya,** Munnayuganda omusomesa ku ku by'okujanjaba ebisolo era adukanaya eby'enjigiriza. Ye mumyuuka w'Akulira Kyambogo University, emu ku yunivasite za gavumenti mu Uganda. Yalondebwa ku kifo ekyo mu Gwokubiri 2014.  Nga tanakola ekyo, yaweereza ku Dayirekita w’Emisomo gya diguli ku Makerere University, yunivasite ya gavumenti esinga obukadde n'obunene mu ggwanga.

## Obuvo n’obuyigirize
Yazaalibwa mu Bitundi Bw'omubugwanjuba bwa Uganda, nga mu myaka gya 1955. Yagenda kusomera lya Ntare gyeyasomera siniya. Yasomera ku Makerere University, yunivasite ya gavumenti esinga obukadde n'obunene mu Uganda, n’atikirwa ne Diguli mu By'okujanjaba Ebisolo. Yagenda mu maaso n’afuna Diguli Ey'okubiri mu Saayansi W'ebisolo, nga nayo yava e Makerere. Diguli ye Ey'okusatu yagifuna okuva ku Glasgow University e Scotland. 

## Emirimu
Okutandika mu 1979, Katunguka yakolera mu yunivasite y’e Makerere, ng'ayamba ku basomesa, oluvannyuma ng’omuyambi w’ababangula abayizi nga w'abasomesa, omusomesa omujuvu era ng'abangula abayizi, omusomesa omukulu era ng'abangula abayizi, adirira abakenkufu, ne pulofeesa omujjuvu. Okumala emyaka 20, Katunguka yali omu kubasomesa abakulu era n’abaddukanya eby’emisoma mu yunivasite. 

Mu Gwokubiri gwa 2014, yalondebwa okubeera Omumyuka wa Kyambogo University.  Mu Gwokusatu 2019, yalondebwa nga Ssentebe w’Olukiiko Oluvunaanyizibwa ku By'enjigiriza By'amatendekero Gawagulu, okumala emyaka etaano egyaddirira. 

## By'afulumiza

* Enkyukakyuka mu biramu mu musaayi mu kugezesa obulwadde bwa Trypanosoma congolense ne Trypanosoma brucei mu mbuzi entono ez’obuvanjuba bwa Afrika. Okunoonyereza kuno kwanoonyereza ku nkyukakyuka z’ebiramu mu musaayi mu mbuzi ezisoomoozebwa oba Trypanosoma congolense oba Trypanosoma brucei n’ezo ezitali za bulwadde. 
* Obulwadde bwa trypanosomosis obw’ebisolo mu Uganda: obutafaanagana bw’obuwuka n’embeera y’okubulwa omusaayi mu nte, embuzi n’embizzi ezikwatibwa obulwadde mu butonde. Okunoonyereza kuno kwazuula nti obulwadde bwa trypanosomosis kye kisinga okuvaako okukendeeza ku musaayi mu bisolo mu bitundu ebirimu obulwadde buno. Ente ze zaali ebika by’ebisolo ebikulu ebyakosebwa obulwadde bwa trypanosomosis. 
* Enkola y’obujjanjabi bwa praziquantel obwa Schistosoma mansoni mu kiseera ky’olubuto ku maanyi g’okukwatibwa n’okuddamu kw’obutafaali obuziyiza endwadde ku antigens za schistosome: ebivudde mu kugezesebwa okwakolebwa mu ngeri ey’ekifuulannenge, okufugibwa placebo. Ekiwandiiko kino kyakebera ebikosa amaanyi g’obuwuka n’ebikosa abaserikale b’omubiri eby’obujjanjabi bwa praziquantel ku *Schistosoma mansoni* mu kiseera ky’olubuto, bw’ogeraageranya n’obujjanjabi oluvannyuma lw’okuzaala. 
* Ekitabo ekikwata ku mmere y’ebisolo. 
* Enkola y’obujjanjabi bwa praziquantel ku kuddamu kw’abaserikale b’omubiri ku Schistosomiasis mansoni mu kiseera ky’olubuto: Okuddamu kwa cytokine n’obutafaali obuziyiza endwadde mu bakyala ab’embuto n’abaana baabwe abawere. 

## Laba ne

* John Ssebuwufu
* Olukalala lw'abakulembeze ba yunivasite mu Uganda

## Ebijuliziddwaamu

## Ewalala w'oyinza okubigya

* Omukutu gwa Yunivasite y'e Kyambogo
Fred Bunjo

**Fred Bunjo** (yazaalibwa 14 Ogwokusatu 1965) Munnayuganda Musituzi wa buzito. Yavuganya mu mpaka z'abasajja abatazitowa nnyo ez'okusitula obuzito mu mizannyo gya Olympics egy'omusana mu 1984 . 

## Ebiwandiiko ebikozesebwa
The Worst Date Ever

***The Worst Date Ever oba Engeri gye kyatwalamu Omuwandiisi w'ebisesa okubikkula olutalo olw'ekyama mu Africa*** kitabo kya bijjukizo byamuwandiisi ekyawandiikibwa omuwandiisi w'ebisesa Omungereza Jane Bussmann. Ekitabo kino kyasanguza ebikolobero by'olutalo n'obuli bw'enguzi mu obgw'egye ly'abayeekera erya Lord's Resistance Army n'amagye ga gavumenti ya Uganda nga bakozesa ebintu ebinyigiriza abantu n'abiteeka mu buwandiike  n'empandiika z'amawulire nga waliwo omuntu abinyumya.

## Enkola y'emirimu
Oluvannyuma lw'okubeera nga yali akooye olw'obuwangwa bwa basereebu,   Bussmann yasikirizibwa okuva eri omulwanirizi w'emirembe Omumerika era omukugu mu kugonjoola obutakaanya John Prendergast. Bussmann yagenda mu Uganda n'atandika okunoonyereza ku bikolobero n'emisango egyali giva ku lutalo olwali lukulemberwa Joseph Kony. Ekitundu ekimu kyali ky'amawulire ag'okunoonyereza, ate ekirala nga kyakukola biwandiike binyigirza bantu ate ekitundu ekirala nga kyakuswaaza, emboozi eno yali ebadde yakiteekebwa mu lulimi mu kaweefube w’omuwandiisi okulaba ng'asikiriza okusisinkana ne Prendergast. 

## Gyebakafunamu
Abatunuulizi b’ekitabo baakisanga nga ddala kisesa, wadde ng’abamu baali balowooza nti okukozesa kw'ebintu ebisesa mu mbeera ez’entiisa emirundi mingi kyali tekigwaanidde.

Mu ''lupapula lwa The New York Times''*,* Daniel Bergner yategeeza nti John Prendergast yanyumirwa nnyo okweyanjula eri omuntu gwe yalaba ng’asoma ekitabo ekyo. 

## Ebijulizidwaamu

## Ewalala w'oyinza okubigya
Erica Sabiti

**Erica Sabiti** yali Ssaabalabirizi wa Uganda, Rwanda, Burundi ne Boga-Zaire  okuva mu 1966 okutuuka mu 1974. 

## Obulamu obuto
Omwaka Sabiti mweyazaalibwa tegukakasibwa naye ensonda zikkiriziganya nti yazaalibwa ng'omwaka gwa 1908 tegunnatuuka.   Yazaalibwa mu Nkore nga kati emanyikiddwa nga Ankole mu maserengeta ga Uganda era yasomera ku ssomero lya Kings College Buddo ne Makerere College

## Omulimu
Sabiti yasomesa mu ssomero lya pulayimale nga tannatuuzibwa kufuuka mudyankoni mu 1933 era Faaza mu 1934. Oluvannyuma lw’okuweereza ekkanisa mu Uganda okumala emyaka 26, yatukuzibwa ng'Omulabirizi wa Rwenzori era Dean mu 1960. 

Mu 1966, yafuuka Ssaabalabirizi wa Uganda eyasooka. 

Yafuuka Omulabirizi wa Kampala eyasooka mu 1972 era n’aweereza okumala emyaka ebiri okutuusa lwe yawummula mu 1974. 

Sabiti yafiira e Kinoni mu Uganda nga 15  Ogwokutaano 1988. 

## Amaka
Mu 1925, yawasa Georgina Kachandra eyafa mu mwaka gwegumu era n'addamu okuwasa mu 1930. 

Ye ne mukyala we Geraldine baazaala abaana musanvu. 

## Ebiwandiiko ebikozesebwa
Moroto Hospital

**Moroto Regional Referral Hospital**, esinga okumannyikwa nga ennyo nga **Moroto Hospital** ddwaliro erisangibwa mu kibuga ky'e Moroto, mu Bukiikakkono bw'obuvanjuba bwa Uganda. Ly'eddwaaliro ewasindikibwa abalwadde okuva mu bitundi ewalala singa obujanjabi bubeera bugaanye, nga bano bava mu disitulikiti nga Abim, Kaabong, Kotido, Moroto ne Nakapiripirit ne Napak .  

## Gyerisinganibwa
Eddwaaliro lino lisangibwa mu disitulikiti y’eby'obusuubuzi wakati mu Kibuga Moroto, mu Disitulikiti y’e Moroto, nga kiromita 272, nga ze mayiro nga 169, singa oba okozesa luguudo, mu bukiikakkono bw’eddwaliro ly’e Mbale Regional Referral Hospital, mu kibuga Mbale. Kino kiri nga kiromita 170, nga ze mayiro nga 106 mu obukiikakkono bw’obuvanjuba bw’eddwaliro lya Soroti Regional Referral Hospital, mu kibuga Soroti.

Moroto Regional Referral Hospital lisangibwa kiromita nga 462, nga ze mayiro 287, singa oba okozeseza luguudo, mu bukiikakkono bw’obuvanjuba bw’eddwaliro lya Mulago National Referral Hospital, eriri mu Kampala, ekibuga ekikulu ekya Uganda.  Endagiriro lya ly'eddwaliro ly'e Moroto ng'okozeseza bibalo ze zino : 02°31'53.0"N, 34°39'25.0"E (Latitude:2.531389, Longitude: 34.656944). 

## Engeri gyebatambuzaamu emirimu
Moroto Hospital, ddwaliro lya gavumenti nga liweebwa ssente okuva mu Minisitule y'Eby'obulamu mu Uganda. Obujjanjabi nokulabirirwa mungeri ey'enjawulo mu ddwaaliro lino byonna bya bwereere. Lino lye limu ku malwaliro 13 mu Uganda ewasindikibwa omulwadde singa obujanjabi ewalala bubeera.  Eddwaliro lino lye limu ku malwaliro 15 agatendekebwaamu abayizi abatikididdwa obusawo okuva masomero g’obusawo mu Uganda mwe basobola okuweereza okumala omwaka gumu nga batendekebwa wansi w'okulabirirwa abakugu n’abawi b’amagezi abalina ebisaanyizo. Ebitanda by’eddwaaliro ly'e Moroto byali bitanda 114 okutuuka mu Gwomukaaga 2010. 

## Okudaabirizibwa
Mu 2015, gavumenti ya Uganda, ng’ekozesa obukadde bwa doola 52.6 ze yeewola okuva mu Baanka y’Ensi Yonna, yayongera ku mutindo n’okuddaabiriza amalwaliro musanvu okwali eddwaliro ly'e Moroto. Moroto Regional Referral Hospital lyafuna (a) ennyumba z’amasannyalaze, (b) ekifo  ekipya ewatukira abalwadde abatagenda kusula mu ddwaliro, (c) kaabuyonjo eziriko obumoolo n'obyingiza n'okufulumya empewo (VIP) ne (d) ennyumba z’abakozi empya 15. 

Ekifo ewaterekebwa amazzi agaweza liita 144,000  (31,676 imp gal; 38,041 FFE gal) ekipya kyazimbibwa, nga kyongeddwaako nayikondo ezikozesa amasannyalaze g’enjuba, ng’ensibuko z’amazzi. Enkola empya ewakunganira kazambi w'eddwaaliro nayo yasibwaawo. 

## Laba ne

* Olukalala lw'amalwaliro mu Uganda
* Karamoja
* Olulimi lwa Karamojong

## Ebijulizidwaamu

## Ewalala w'oyinza okubigya

* Okuddaabiriza eddwaliro lya Moroto Regional Referral Hospital kwassibwamu ensimbi okuva mu The World Bank wansi wa Uganda Health Systems Strengthening Project
* Omukutu gwa yintaneeti ogwa Disitulikiti y’e Moroto
* Okulaba Disitulikiti y'e Moroto ku Ugandatravelguide.com
Michael Kawooya (omusawo)

**Michael Grace Kawooya** (yazaalibwa mu 1958) Munnayuganda omusawo , munnabyanjigiriza, omunoonyereza era omuddukanya w'eby’ensoma, akola nga Dayirekita mu *Ernest Cook Ultrasound Research and Education Institute* (ECUREI). Ono Pulofeesa (eyaliko) mu Radiology mu ttendekero lya Makerere University College of Health Sciences. 

## Obuto bwe n'okusoma kwe
Yazaalibwa mu Ttundutundu lya Buganda mu Uganda kumpi ne 1958. Oluvannyuma lw'okusoma mu masomero ga pulayimale ne siniya mu kitundu kye, yaweebwa ekifo mu Makerere University Medical School mu 1978. 

Yafuna diguli esooka eya Bachelor of Medicine ne Bachelor of Surgery mu 1983. Yagenda mu maaso n'afuna diguli eyookubiri eya Master of Medicine mu Radiology okuva mu yunivasite y'emu, mu 1988.

Ekyo yakyongerako n'essomo lya Radiography eryamala emyaka ebiri okuva mu Yunivasite y’e Tübingen e Tübingen, Germany. Mu 2001, yasomerako mu Thomas Jefferson University, e Philadelphia, Pennsylvania, Amerika mu lukungaana lw'okusoma ebya ultrasound. 

## Omulimu gwe
Yatandika omulimu gwe ogw'okusomesa mu Department of Radiology mu Makerere University Medical School, ng'omusomesa w'abayizi abatannaba kutikkirwa n'abongerako ku buyigirize. Emyaka bwe gyagenda giyitawo, yalinnyisibwa amadaala era n'aweebwa obuvunaanyizibwa obulala, ng'obumanyirivu bwe bweyongera era n'okugaziwa. Yali akulira ba radiologists abaali abasukka mu makumi ana ku mutendera gwa Master of Medicine n'okusingawo. Yafuna obwa pulofeesa mu radiology mu  Ssettendekero wa Makerere.

Ekitundu kya Pulofeesa Kawooya eky'obumanyirivu obw'amaanyi ye ultrasound. Alina ebitundu ebisukka mu ataanomubitaano ebyafulumizibwa mu mpapula z'amawulire, n'essuula ttaano mu bitabo ku nsonga ez'enjawulo, omuli n'okukuba ebifaananyi ku ndwadde z'omu bifo ebirimu ebbugumu. Alina awaadi nnyingi omuli okugeza eya Honorable Fellow of the American Institute of Ultrasound in Medicine, eyamuweebwa mu 2015, era nga Honorable Member of the European Society of Radiology, eyamuweebwa mu 2019.

## Ebirala bye baalowoozaako
Mu 2002, n'obuyambi bwa Thomas Jefferson University, mu Philadelphia, Pennsylvania, United States, Profesa Kawooya, n'abakugu abalala ab'omu Uganda, baatandikawo ekitongole kya *Ernest Cook Ultrasound Research And Education Institute (ECUREI) *, ekisangibwa mu Eddwaliro ly'e Mengo mu Kampala, ekibuga ekikulu ekya Uganda.

Ekitongole kino era kifuna obuyambi obw'ekitundu okuva mu Fontys University of Applied Sciences, mu Netherlands etendeka abayizi okufuna Diploma mu Ultrasound. Abayizi bano bava mu Uganda, Kenya, Tanzania, Democratic Republic of the Congo ne Zambia.

## Laba ne

* Ssettendekero wa Makerere
* Mulago National Referral Hospital

## Ebijuliziddwa

## Ebijuliziddwa wabweru wa wikipedia

* Omukutu gwa webusayiti gwa Makerere University College of Health Sciences
* Uganda abasawo ba Radiologists batono
* Okukola X-ray oba nedda? : Kaweefube w'obukuumi akendeeza ku bulabe bw'obulabe bw'okusaasaanya radiation mu Afirica nga 14 Ogwokuna 2016.
David Marus, omuwandiisi w’ebitabo

**David Marus** (yazaalibwa 1 Ogwekkuminoogumu, 1986) Munnayuganda omuddusi w'e misinde egy'ekifo ekiwanvu.

Mu mpaka za Summer Universiade eza 2007 yamalira mu kyamunaana mu misinde gya mmita 10,000 n'akwata kya mukaaga mu misinde gya half marathon . Yawangula empaka za Leiden Half Marathon mu 2010 ne 2012, ku mulundi ogwasembayo mu bulamu bwe yasinga essaawa 1:02:55.  

Mufumbo ne Helah Kiprop, nga naye amutendeka. 

## Ebijuliziddwa
Stephen Tomusange

**Stephen Salonga Tomusange** yali mulabirizi w'ekkanisa ya Uganda eyaweereza mu Uganda mu kitundu eky'okubiri eky’ekyasa eky’amakumi abiri. 

Yasomera mu ssomero lya King's College Budo ne Buwalasi Theological College . Yatuuzibwa ku budyankoni mu 1936 ate Faaza mu 1938. Yaweereza mu Bulabirizi bwa Upper Nile era nga yeyali Omuyambi w'omulabirizi waakyo okuva mu 1952 okutuuka mu 1961 (era yali Ssaabadinkoni w’e Teso okuva mu 1959). Yazzibwa  e Soroti mu 1961;  era n’addamu okukyusibwa n'azzibwa mu West Buganda mu 1965 (era eno gye yali Dean ). Tomusange yawummula mu 1974. 

## Ebiwandiiko ebikozesebwa
Tress Bucyanayandi

**Tress Bucyanayandi** Munnayuganda eyeenyigira mu by'obulimu era munnabyabufuzi. Yaliko Minisita w’Eby'obulimi, Okulunda ebisolo n’Obuvubi mu Kabineti ya Uganda . Yalondebwa ku kifo ekyo nga 27 Ogwokutaano mu  2011.  Yadda mu bigere bya Hope Mwesigye, eyagibwa okuva mu kabineti,  n'asikizibwa nga 6 Ogwomukaaga  2016.  Era ye Mubaka omulonde owa Paalamenti (MP) ku akiikirira Bufumbira County South parliamentary constituency, mu Disitulikiti y'e Kisoro, mu Paalamenti ya Uganda . 

## Obuvo n’obuyigirize
Yazaalibwa mu Disitulikiti y’e Kisoro ey’omulembe guno nga 1 Ogwoluberyeberye mu 1938. Mu kiseera ekyo, ekitundu kino kyali kimanyiddwa nga Disitulikiti y’e Kigezi. Yasomera mu Bukalasa Agricultural College, n’atikkirwa Dipuloma mu by’Obulimi, mu 1964. Yaweebwa basale y'okusomera obwereere okweyongerayo n'emisomo gye ebweru w’eggwanga. Yayingira West Virginia University, n’afuna Diguli ya Sayaansi mu By’obulimi mu 1966. Yeeyongerayo  n’agenda mu University of Wisconsin–Madison, gye yafunira Diguli Ey'okubiri ya Sayaansi mu By'obulimu mu 1970. 

## Emirimu gye
Oluvannyuma lw’okusomera mu Amerika, yaddayo mu Uganda n’alondebwa okubeera nga yeeyali Akulira ba Maneja mu kampuni ya Kinyara Sugar Works Limited, n’aweereza mu kifo ekyo okutuusa mu 1974. Okuva e Kinyara, yavaayo n’agenda ku kitebe kya Minisitule y’Eby'obulimi, ng'Omumyuuka wa Kamisona, n’aweereza mu kifo ekyo okumala emyaka 10 egyaddirira okutuusa mu 1985. Mu 1985, yakuzibwa n’afuuka Omumyuuka wa Kamisona mu By'obulimi, n'awereza mu kifo ekyo okutuusa mu 1990. Mu 1990, yafuna okukuzibwa okulala n’afuuka Eyali Akulira Eby'obulimi, n’aweereza mu kifo ekyo okutuusa mu 1993. Mu 1993, yava mu Minisitule y’Eby'obulimi bwe yalondebwa okubeera nga y'Akulira ba Maneja mu kitongole kya Uganda Coffee Development Authority, ekitongole kya gavumenti ekivunaanyizibwa ku kulungamya, okulondoola n’okuwagira amakolero ga kaawa mu ggwanga, n’aweerezayo okutuusa 2000. Yayingira eby'obufuzi by’eggwanga mu 2006, bwe yavuganya bulungi ng’omubaka wa palamenti mu Bufumbira County South mu Disitulikiti y’e Kisoro. Yaddamu okulondebwa mu 2011.  Mu Gwokutaano 2011, yalondebwa nga Minisita w’Eby'obulimi. 

## Laba ne

* Kabineeti ya Uganda
* Paalamenti ya Uganda
* Disitulikiti y'e Kisoro

## Ebijulizidwaamu

## Ewalala w'oyinza okubigya

* Olukalala olujuvu olwa baminisita ba kabineeti ya Uganda Ogwokutaano 2011
Abraham Byandaala

**Abraham James Byandala**  nga yazaalibwa 14 Ogwoluberyeberye mu 1950 yinginiya Omunnayuganda era munnabyabufuzi. Ono ye yali Minisita w'Emirimu n'Entambula mu Kabineti ya Uganda . Yalondebwa mu kifo ekyo nga 27 Ogwokutaano mu 2011.  Yadda mu bigere bya John Nasasira, eyalondebwa okubeera Nampala wa Gavumenti.  Byandala era yaweerezako nga Omubaka wa Paalamenti omulonde owa Katikamu County North, mu Disitulikiti y'e Luweero mu paalamenti ya Uganda ey'ekkumi okuva mu 2016 okutuuka mu 2021. 

## Obulamu bwe n'obuyigirize
Abraham Byandala yazaalibwa mu Disitulikiti y’e Luweero nga 14 Ogwoluberyeberye mu 1950. Alina diguli mu Sayaansi w'Okuzimba n'Okukola Enteekateeka z'Ebibuga  (BSc.Civ.Eng.), gyeyafuna okuva ku Makerere University, yunivasite ya gavumenti esinga obukadde era esinga obunene mu Uganda. Diguli ye ey'Okubiri mu Sayaansi w'Okuzimba n'Okukola Enteekateeka z'Ebibuga (MSc.Civ.Eng.), yagifuna okuva ku Yunivasite y’e Strathclyde, e Glasgow mu Scotland. 

## Emirimu gye
Ebyafaayo by’emirimu gye biweza emyaka egisukka mu 40 mu by'enguudo za Uganda. Nga tannalondebwa ku bwa Minisita w’Eby'entambula n’Emirimu, yaliko Yinginiya era Omupunta w’ekibuga Kampala. Waliwo ekiseera bweyaliko  ssentebe w’Akakiiko ka gavumenti akavunaanyizibwa ku bizimbe n'enguudo.  Mu 2016, Byandala yeesimbawo ku bw'Omubaka bwa Paalamenti, ng'akiikirira Katikamu County North, mu Disitulikiti y'e Liweero wansi w'ekibiina ky'eby'obufuzi ekya National Resistance Movement, n'awangula ng'ekisanja kye kyali kitandikira mu 2016 okutuusa mu 2021.  ​

## Laba ne

* Kabineeti ya Uganda
* Paalamenti ya Uganda
* Ekitongole kya Kampala Capital City Authority

## Ebijuliziddwaamu

## Ewalala w'oyinza okubigya

* Olukalala olujudde olwa baminisita ba kabineti ya Uganda Ogwokutaano  2011
Galdino Moro Okello

**Galdino Moro Okello** (yazaalibwa 1940) munnayuganda omulamuzi . Mulamuzi wa kkooti ya Uganda ensukkulumu . 

## Ebijuliziddwa

#
Emmanuel Kwihangana

**Emmanuel Kwihangana** yinginiya w'amagye g'omu bbanga mu kiseera kino alondeddwa ng'akola ng'akulira abakozi b'ennyonyi mu ggye lya Uganda eryo mu bbanga, eyazze mu bigere bya Major General James Birungi. Emabegako yaliko omukulu waba Yinginiya mu ggye ly'omu bbanga erya Uganda People's Defence Forces.

Colonel Emmanuel yassoma bwa yinginiya era yali abaddeko mu bifo eby’enjawulo omuli; omukulu w’emirimu gy'eggye, omukulu wa bayinginiya ne omukulu w’abakozi n’okuddukanya emirimu mu ggye ly’omu bbanga nga tannaba kubeera kukola ng’akulira abakozi b’ennyonyi.

## Ebijuliziddwa
Ritah Namayanja Kivumbi

**Ritah Namayanja Kivumbi** (Yazaalibwa nga 1 Ogwokutaano, 1980). Munnayuganda muzibe w'amaaso nga dayirekita w'eby'okusiiga n'okukuba, omuddukanya w'eby'okusiiga n'eby'okukuba ebifaananyi,  era omwogezi azzaamu abantu amaanyi. Ono ye mutandisi era dayirekita w'ebyemikono owa Magezi Arts Exhibition Centre mu kiseera kino esangibwa ku Namirembe Guest House mu Kampala . Mu 2016, Namayanja yaweebwa omudaali gwa zaabu ogwa pulezidenti nga gwamuweebwa Pulezidenti Museveni  ng’amusiima olwa kaweefube gwe yakola mu kuwa abavubuka n’abakyala amaanyi. Ono era amanyiddwa nga **Ritah Wise** .

## Obuto bwe n’okusoma kwe
Namayanja yasomerako mu ssomero lya Uganda Martyrs Senior School Namugongo ( Okumala Siniya Eyookuna ) ne Uganda Martyrs High School, Rubaga ( Okumala Siniya Eyoomukaaga). 

Yayingira yunivasite y’e Makerere gye yatikkirwa diguli esooka mu by’enkulaakulana n’oluvannyuma n’afuna diguli eyookubiri mu Mpisa n’okuddukanya abantu. 

## Omulimu gwe
Namayanja nga tannaziba amaaso, yaliko omuddukanya ekifo awateekebwa ebisiige ku yunivasite y’e Makerere era yategeka omwoleso gw’ebisiige ogwa Magezi mu Gwomwenda 2008. 

Mu 2008, ng’ebula akaseera katono Namayinja azibe amaaso, yatandikawo ekifo awateekebwa ebisiige ekiyitibwa Magezi Arts Gallery. Mu Gwekkuminoogumu gwa 2008, Namayanja yafunanga okulumwa  omutwe okwamaanyi ate nga gwa kumukumu era n’aziba amaaso oluvannyuma lw’omwezi gumu, ekyamuviirako okugwa mu kwennyikira n’okwesaasira okumala emyaka musanvu. 

Mu Gwokutaano gwa 2015, yazuukiza ekifo kya Magezi arts gallery nga kino kikola ku bika by'ebisiige eby’enjawulo era nga kitendeka n’abayizi okuva mu matendekero ag’awaggulu .  Mu 2016, ku lunaku lw’abakyala mu nsi yonna, Namayanja yaweebwa omudaali gwa pulezidenti ogwa Zaabu nga gwamuweebwa Pulezidenti Museveni ng’amusiima olwa kaweefube gwe yakola mu kuwa abavubuka n’abakyala amaanyi. 

## Ebijuliziddwa

## Ebijuliziddwa wabweru wa wikipedia

* Website of Magezi Arts Gallery
Sarah Nambozo Wekomba

**Sarah Nambozo Wekomba** (yazaalibwa 15 Ogwomusanvu, 1978). Munnayuganda omubaka wa palamenti era omukozi w'ensonga z'abantu. We bwatuukira mu Gwokutaano,  2020, yali akola nga omubaka omukyala omulonde akiikirira  Disitulikiti y'e Bulambuli mu palamenti ya Uganda eyekkumi.  Mu byobufuzi, yavuganya nga yeesimbyewo ku bwannamunigina   mu kulonda kwa bonna okwa 2016, era n'atuuka ku buwanguzi nga awangudde Irene Muloni. 

## Obuto n'okusoma kwe
Wekomba yasomerako ku ssomero lya Nkoyoyo Boarding Primary School gye yava mu 1992 n'agenda mu ssomero ly'abawala erya Tororo Girls School era gye yamalira Siniya Ey'okuna n'eyoomukaaga wakati wa 1993 ne 1998. Oluvannyuma yagenda ku Makerere University n'afuna diguli esooka mu Ssomo ly'eby'enkulaakulana mu 2006.

## Omulimu gwe
Nga tannafuuka munnabyabufuzi, Wekomba ayogerwako ng'eyali dayirekita wa Mbale Importers and Exporters Limited wakati wa 2011 ne 2016 Wakati wa 2006 ne 2009 yaweereza ng'omuwi w'amagezi ku nsonga z'okufa ku baguzi mu Nile Bank (2006 -2007) n'oluvannyuma mu Barclays Bank (2007-2009). Era yakolanga ng'omukwasi wa ssente era omuyambi mu kutunda mu Mt.Elgon Millers Limited okuva mu 2005 okutuuka mu 2006.

Mu palamenti ya Uganda ey’ekkumi, yali mmemba mu  kakiiko akavunaaanyizibwa ku kubala ebitabo bya Gavumenti ez’ebitundu wamu n’akakiiko akavunaanyizibwa ku kikula ky'abantu,  abakozi,  n'enkulaakulana y’embeera z’abantu. 

## Laba ne

* Disitulikiti y’e Bulambuli
* Irene Muloni
* Olukalala lw’abakiise mu Palamenti ya Uganda ey’ekkumi
* Palamenti ya Uganda

## Ebijuliziddwa

## Ebijuliziddwa wabweru wa wikipedia

* Omukutu gwa Palamenti ya Uganda
* Omukutu gwa Gavumenti ez'ebitundu mu Disitulikiti y'e Bulambuli
Erisa Masaba

**Erisa Kabiri Masaba,** MBE yali mulabirizi w'ekkanisa ya Uganda  mu Uganda . 

Masaba yatuuzibwa ku budinkoni mu 1933 ate ku bwa Faaza mu 1934. Yaweereza mu bulabirizi bwa Upper Nile . Yaliko omusomesa mu ttendekero lya Buwalasi Theological College okuva mu 1940 okutuuka mu 1943; era nga ye musesedooti mu magye ga Bungereza okuva mu 1943 okutuuka mu 1948. Yali Ssabadinkoni w’e Mbale okuva mu 1953 okutuuka mu 1961 ate Omulabirizi w’e Mbale okuva mu 1964 okutuuka mu 1975 (kyokka era yali dean ). 

## Ebiwandiiko ebikozesebwa
Keith Russell

**(John) Keith Russell** (14 Ogwomunaana 1916 – 1 Ogwomwenda 1979) yali mulabirizi w'ekkanisa ya Bungereza mu Uganda. 

Russell yasomera mu ssomero lya Shrewsbury ; Ettendekero lya Christ's College Cambridge ; ne ku Ridley Hall Cambridge . Yatuuzibwa ku budinkoni mu 1940 ate ku bwa Faaza mu 1941. Oluvannyuma lw’okubeera omukuumi w'obutebenkevu mu Southampton, yali Lecturer mu Buwalasi College mu Uganda okuva mu 1946 okutuuka mu 1948; era Dean w’e Masaba okuva mu 1948 okutuuka mu 1952. Russell yali muwandiisi w’ebyenjigiriza mu bu Ssaabadinkoni bw’e Mbale okuva mu 1948 okutuuka mu 1955; era  Omuyambi w'Omulabirizi mu Upper Nile okuva mu 1955 okutuuka mu 1960.  Yali Mulabirizi wa Northern Uganda okuva mu 1961 okutuuka mu 1964. Bwe yadda e Bungereza yaliko Vicar w'ekibuga Tunbridge Wells okuva mu 1965; olwo naaweebwa okukulira emirimu mu kibuga kya Hever ne Markbeech okuva mu 1973 okutuusa lwe yafa; era yali Muyambi w'Omulabirizi wa Rochester mu kiseera kyonna kye yamala mu ggwanga lya Kent . 

## Ebiwandiiko ebikozesebwa
John Wasikye

**John Alfred Wasikye** yali Mulabirizi w'ekkanisa ya Uganda  mu Uganda. 

Wasikye yasomera mu ttendekero lya Buwalasi Theological College. Yatuuzibwa ku budinkoni mu 1954 ate ku bwa Faaza mu 1956. Yaweereza mu Bulabirizi okutuusa mu 1961 ne mu Mbale okuva mu 1961. Yali Ssaabadinkoni w’e Bugisu ne Sebei okuva mu 1965 okutuuka mu 1973; era Dean wa Mbale okuva mu 1973 okutuuka mu 1976 lwe yafuuka Omulabirizi waayo .  Yattibwa amagye agaali gweereza Pulezidenti Idi Amin mu 1979. 

## Ebiwandiiko ebikozesebwa
Okulonda kwa bonna okwa Uganda 1980

Okulonda kwa bonna kwategekebwa mu Uganda nga 10 ne 11 Omwezi ogwekkumi nebiri 1980.  Kwaddirira okuggyibwako kwa  Idi Amin omwaka ogwali guyise era kwe kwasooka okuva ku kulonda okwaliwo ameefuga ga 1962 galyoke gatuuke . Ekyavaamu bwali buwanguzi bw'ekibiina kya  Uganda People's Congress (UPC) ekya Pulezidenti Milton Obote, ekyawangula ebifo 75 ku bifo126. Abalonzi abaalonda baali ebitundu   kinaana mu bitaano ku kikumi 85%. 

UPC kye kibiina kyokka ekyavuganya ku bifo byonna 126, era abantu baakyo bekyasimbawo baakomawo nga tebavuganyiziddwa mu bitundu kkumi na musanvu nga tebavuganyiziddwa. Ab’oludda oluvuganya bagamba nti UPC yawangula ng'eyita mu buvuyo obwamaamira buli wamu. Ebibiina by’oludda oluvuganya ebiwerako byegatta ng'eggye  lya National Resisitance Army (NRA) wansi w’obukulembeze bwa Yoweri Museveni okutandika okwegugunga okw'emmundu okulwanyisa gavumenti ya Obote nga 6 Omwezi ogwokubiri  1981.

## Ebyavaamu

Source: *Nohlen et al*

## Ebijuliziddwa

# Uganda Inter-Parliamentary Union
# Dieter Nohlen, Michael Krennerich & Bernhard Thibaut (1999) *Elections in Africa: A data handbook*, p933
Shafiq Arain

**Shafiq Arain** yali Munnansi wa Buyindi, munnabyabufuzi era Omukungu wa gavumenti eyo nga ye yali Minisita w’ensonga z’omukago gwa East Africa. Yali mufumbo n’Omulamuzi Omugoowa Leana Arain né(e) Godinho. Mu 1967, yaweereza ng'Omubaka wa Uganda mu lukiiko lw'amawanga amagatte. Oluvannyuma mu 1980, yalondebwa ku bwa Kaminsona wa Uganda e London. 

## Obulamu obuto n’emirimu
Arain yazaalibwa mu 1933 mu maka ge ag'e Nsambya mu Kampala

Mu Gwokutaano 1962, Arain yafuuka Omubaka wa Palamenti ya Uganda. 

Mu 1970, oluvannyuma lw’okuwamba gavumenti, yagenda mu buwanganguse. Oluvanyuma lw’okuwangulwa kw’obufuzi bwa nnakyemalira obwa Idi Amin, Shafiq yafuuka Kaminsona wa Uganda mu Bungereza.

Yafa nga 20 Ogwokusatu 2005 mu kibuga Marbella ekya Spain . 

## Ebiwandiiko ebikozesebwa
James Mutende

**James Shinyabulo Mutende**  yazaalibwa nga 26 Ogwokubiri, n'afa nga  2 Ogwekumi mu 2015) yali Munnayuganda omusawo w'ebisolo, omukugu mu by'enfuna, omusomesa era munnabyabufuzi. Yeeyali  Minisita Omubeezi ow’amakolero mu Kabineti ya Uganda okuva nga 27 Ogwokutaano mu 2011 okutuusa lwe yafa. Yadira Faaza Simon Lokodo mu bigere eyali yalondeddwa okubeera Minisita Omubeezi ow'Empisa n'obutebenkevu mu ofiisi ya Pulezidenti. Okugata ku ky'okubeera minisita wa kabineeti, James Mutende era yali Mubaka wa Paalamenti eyali amannyikiddwa. 

## Obulamu bwe n'eby'enjigiriza
Mutende yazaalibwa Mbale, nga 26 Ogwokubiri mu 1962. Oluvannyuma lw’okusomera mu masomero g’omu kitundu, yakirizibwa mu Busoga College Mwiri, esomero lya siniya ery’ekisulo erya balenzi bokka okulinaana Kakira mu Disitulikiti y’e Jinja . Yatikkirwa okuva mu Busoga College Mwiri, ne satifikeeti eyali eraga nti yali amaliriza Siniya Ey'okuna mu 1980 ate n’afuna ne Satifikeeti eyali eraga nti yali amaliriza Siniya Ey'omukaaga mu 1983. Mu 1984, yaweebwa ekifo ku Makerere University okusoma obusawo bw’ebisolo, n’atikirwa mu 1988 ne diguli mu By'okujanjaba Ebisolo. Mu 1999, yaweebwa diguli ey'Okubiri mu By'okudukanya Bizineensi, nga nayo yagigya ku Makerere University. Oluvannyuma, mu 2005, yafuna Diguli Ey'okusatu mu By’enfuna okuva mu New School University mu kibuga New York.  Yafa nga 2 Ogwekumi 2015. 

## Emirimu gye
Yatandika emirimu gye ng'omumyuuka w'omusomesa ku Makerere University mu 1987, mu biseera by'omwaka gwe ogwaali gusembayo ogwa diguli ey'okubiri, gye yagenda mu maaso n’omulimu gwe gumu okutuusa mu 1989. Okuva mu 1989 okutuuka mu 1994, yakola nga maneja mu gamu ku matabi ga Uganda Commercial Bank eyali eya gavumenti mu kiseera ekyo . Okuva mu 1988 okutuuka mu 2009, yakolagana n’ekitongole kya Uganda Investment Authority ng’akulira bamusigansimbi. Okuva mu 2003 okutuuka mu 2005, yakola diguli ye ey’okusatu mu New York, ng’akola ng'ow'ekiseera ng’omumyuuka wa pulofeesa mu by’enfuna ku The New School era mu kiseera kye kimu ng’akola okunoonyereza ku nkulaakulana y’eby'ensimbi mu ofiisi z’ekibiina ky’Amawanga Amagatte mu kibuga New York.  Mu Gwokutaano 2011, yalondebwa okuba Minisita Omubeezi Ow’amakolero ne Tekinologiya. 

## Obulamu bwe
Mutende yava mu famire eyali abantu abaakuguka mu bintu eby'enjawulo, nga muno mwemwali ne bannabyabufuzi. Kitaawe Michael Mutende ye yali Town Clerk wa Uganda eyasooka mu Munisipaali y’e Mbale, okuva mu 1964 okutuuka mu 1974. Kojja we James Francis Wapakhabulo yali minisita wa Uganda ow’ensonga z’ebweru w’eggwanga we yafiira mu 2004. Mutende eyalina diguli ey'okusatu mu by’enfuna y’omu ku baminisita abasatu abaali baasoma ennyo mu gavumenti ya Museveni eyaliwo ebiseera ebyo. 

Yali mufumbo ne Lydia Wanyoto. 

## Laba ne

* Kabineeti ya Uganda
* Paalamenti ya Uganda
* Gavumenti ya Uganda

## Ebijuliziddwaamu

## Ewalala w'oyinza okubigya

* Olukalala olujuvu olwa baminisita ba kabineti ya Uganda Ogwokutaano  2011
Stephen Chebrot

**Stephen Chemoiko Chebrot** nga yazaalibwa 27 Ogwomusanvu mu 1951 Munnayuganda Omusawo era munnabyabufuzi. Mu kiseera kino ye Minisita Omubeezi ow'Ebyentambula mu Kabineti ya Uganda . Yalondebwa mku kifo ekyo nga 27 Ogwokutaano 2011.  Yadda mu bigere bya Simon Ejua, eyagibwa mu Kabineti. Mu nkyukakyuka ezaakolebwa mu kabineti,nga 1 Ogwokusatu mu 2015, yasigaza ekifo kye ekya kabineti ekitaaliko kifo kyankalakalira.  Stephen Chebrot era akola nga Omubaka wa Paalamenti omulonde owa "Tingey County", mu Disitulikiti y'e Kapchorwa . 

## Obuvo bwe n’obuyigirize
Yazaalibwa mu Disitulikiti y’e Kapchorwa nga 27 ogwomusanvu mu 1951. Alina diguli mu By'eddagala ne Diguli mu Kulongoosa abantu, ze yafuna mu 1979, ne Diguli ey'okubiri mu by'okujanjaba abakyala, ze yafuna mu 1986, okuva mu University of Nairobi. Mu 1998, yafuna diguli Ey'okubiri mu By'obulamu bw'Abantu, okuva mu Harvard School of Public Health. Ekyo yakigobereza ne diguli ya Master of Science mu Biostatistics and Epidemiology, gye yafuna mu 2002 okuva mu Johns Hopkins School of Public Health. Mu 2009, McGill University yamuwa diguli Ey'okubiri ya Sayaansi mu By'obukulembeze n’kubuddukanya.

## Emirimu gye
Oluvannyuma lw’okutikkirwa mu University of Nairobi School of Medicine, yamala omwaka gumu mu ddwaaliro lya Kenyatta National Hospital, ng’ayigirizibwa oluvannyumwa lw'okubeera ng'ayali atikiddwa. Okuva mu 1980 okutuuka mu 1982, yakola ng’omusawo mu Minisitule y’Eby'obulamu ey'e Kenya. Mu 1982, yayingira pulogulaamu ya Master of Medicine e Kenyatta, ng’eddukanyizibwa eddwaaliro ne Yunivasite y’e Nairobi, n’atikkirwa mu 1985, ne diguli ya MMed mu by’Okuzaala Abakyala n'Okubajanjaba. Okuva mu 1985 okutuuka mu 1986, yakola nga eyali yeebuzibwaako ku by'ensongza z'obulwadde bw'abakyala n'eby'okuzaalisa, ng'asinziira mu "Filsi Hospital" mu Kenya. 

Yakomawo mu Uganda mu 1986 era n'alondebwa okubeera Omubaka wa Uganda mu ggwanga lya Buyindi, gyeyawereza mu buyinza bwe okutuusa mu 1988. Mu 1988, yalondebwa mu paalamenti okukiikirira "Tingey County" mu Disitulikiti y'e Kapchorwa. Yawangula era n'addamu okulondebwa okuva kw'olwo. Okuva mu 1988 okutuuka mu 1994, yaweereza nga Minisita Omubeezi owa Gavumenti ez’Ebitundu era nga ye Minisita w’Eby'emirimu okuva mu 1994 okutuuka mu 1997. 

## Ebirala by’atekako esira
Stephen Chebrot mufumbo. Akiririza mu ddiini y'e Kanisa . Ono ali mu kibiina kya byabufuzi ekya National Resistance Movement . 

## Laba ne

* Kabineeti ya Uganda
* Paalamenti ya Uganda
* Gavumenti ya Uganda

## Ebijuliziddwaamu

## Ewalala w'oyinza okubigya

* Olukalala lolujudde owa baminisita ba kabineeti ya Uganda Ogwokutaano 2011
Akisoferi Wesonga

**Akisoferi Wesonga** yali mulabirizi w'ekkanisa ya Uganda mu Uganda.  

Wesonga yasomera mu ttendekero lya Buwalasi Theological College. Yatuuzibwa ku budinkoni mu 1954 ate ku bwa Faaza mu 1956. Yaweereza mu Bulabirizi bwa Upper Nile okutuusa mu 1961 era e Mbale okuva olwo okweyongerayo. Yali dean wa Mbale okuva mu 1963 okutuuka mu 1969 era oluvannyuma lw'ekiseera ekyo n'abeera Omuwandiisi w'amasaza g'ekkanisa ya Uganda  mu Ssaza lya Uganda . Yafuuka Omulabirizi w’e Mbale mu 1980.  Yaweereza ng’Omulabirizi okutuusa mu 1991.

## Ebiwandiiko ebikozesebwa
Damiano Giulio Guzzetti

**Damiano Giulio Guzzetti** (yazaalibwa 15 Omwezi ogwomusanvu 1959), musaasserodooti mu ekeleziyz katulika  enzaalwa y'e Yitale era aweereza ng'omusumba  w'essaza ly'obukatuliki ery'e Moroto, mu Uganda, okuva nga 20 Omwezi ogwokubiri 2014. 

## Obuvo bwe n’obusaaserodooti
Guzzetti yazaalibwa nga 15 Omwezi ogwomusanvu  1959, mu kabuga k'e Lombardy, mu ssaza ly'obukatuliki ekkulu ery'e Milan, mu bukiikakkono bwa Yitale . Yayatula era n'alangirira mu lujjudde nga mmemba w'abaminsani abeegattira mu kibiina kya Kkomboni (Comboni Missionaries) ab'omutima gwa Yeezu nga 25 Omwezi ogwokutaano 1985. Yakuba ebirayiro eby’olubeerera / ebyobulamu bwe bwonna eby’Abaminsani abeegattira mu kibiina kya kkomboni ( Comboni Missionaries) nga 27 Omwezi ogwokusatu 1989. Yatuuzibwa ku bwa kabona nga 23 Omwezi ogwomwenda 1989. Yaweereza nga kabona w’ekibiina ky'abaminsani abeegattira mu kibiina kya ba Kkomboni  ab'omutima gwa Yeezu okutuusa nga 20 Omwezi ogwokubiri 2014.  

## Nga omusumba
Yalondebwa okuba Omusumba w’essaza ly'obukatuliki ery'e Moroto nga 20 Omwezi ogwokubiri 2014 era n’atukuzibwa ng’omusumba  e Moroto nga 24 Omwezi ogwokutaano 2014  nga yatukuzibwa Ssaabasumba Emmanuel Obbo, Ssaabasumba w'e  Tororo, ng’ayambibwako Omusumba  Henry Apaloryamam Ssentongo, Omusumba w’e Moroto ne Ssaabalabirizi Michael August Blume,  Ssaabalabirizi atalina  buyinza ow’e Alexanum.  

## Emmeeza y’okusikira e Moroto

                    **Ebitiibwa by'ekereziya**

Yasikira                   Omusumba w'eMoroto     Yasikirwa

Henry                       2014 okutuusa leero         Aliko kati

Apaloryamam 

Ssentongo

## Ebijuliziddwa

# 
# 
# 

## Ebijuliziddwa wabweru wa wikipedia
 

* Ebikwata ku bulabirizi bw’Abakatuliki b’e Moroto
Henry Banyenzaki

**Henry Banyenzaki** munnabyabufuzi Omunnayuganda eyawerezaako nga Omubaka wa Paalamenti omulonde owa  Rubanda County West, mu Disitulikiti y'e Kabale.  Okuva mu 2011 okutuuka mu 2016, yaweereza nga Minisita Omubeezi Ow’okulondoola Eby'enfuna mu Ofiisi ya Pulezidenti mu Kabineti ya Uganda .

## Obuvo bwe n’obuyigirize
Yazaalibwa mu Disitulikiti y’e Kabale nga 27 Ogwokusatu mu 1967. Yasomera mu masomero ga pulayimale ne siniya mu bitundu bye. Mu 1988, yafuna Dipulooma mu By'emisomo Gy’obutonde bw’ensi okuva ku Makerere University . Mu 1991, yaweebwa Diguli mu By'emisomo Egy'enjawulo mu By’obulamu. Mu 2005, yafuna diguli Ey'okusatu mu By'emisomo Egy'enjawulo mu kukola entegeka n'okuzidukanya, nga nayo yagigya ku Makerere University. Banyenzaki era yafuna Dipulooma mu Kubala Ebitabo okuva Association of Professional Accountancy Studies mu 1988. Satifikeeti ye mu by'amaterekero g'ensimbi amatono  etali y'abakugu yagifuna mu 2003 okuva mu World Bank Group. 

## Emirimu gye
Okuva mu 1995 okutuuka mu 1997, yakola ng'omumyuuka wa maneja eyali avunaanyizibwa ku bya kituunzi n'okunoonya akatale mu Uganda Aluminum Limited, ekitongole ky’obwannannyini mu Kampala, ekibuga ekikulu ekya Uganda. Mu 1998, yakuzibwa n’afuulibwa maneja eyali akulira bakituunzi mu kampuni y’emu. Okuva mu 2000 okutuuka mu 2001, yakola nga maneja w’okutumbuula bizineensi mu kampuni ya Tororo Cement Limited. Mu 2001, yawangula ekifo kya paalamenti ekya Rubanda County West, mu Disitulikiti y’e Kabale, n’addamu n'alondebwa  mu 2006, 2011 ne 2016.

Yalondebwa okubeera Minisita  Omubeezi alondoola Eby'enfuna mu Ofiisi ya Pulezidenti nga 27 Ogwokutaano mu  2011.  Mu kukola enkyukakyuka ya kabineti nga 1 Ogwokusatu mu 2015,  yasigaza ekifo kye mu kabineeti nga tanasikizibwa muntu mulala mu Gwomukaaga 2016. 

Ono memba w’ekibiina ky’eby'obufuzi ekya National Resistance Movement . 

## Obulamu bwe
Yali mufumbo nga 3 Ogwomunaana mu 1996 era alina abaana 3 ne mukyala we. 

## Laba ne

* Kabale
* Gavumenti ya Uganda

## Ebijuliziddwaamu

## Ewalala w'oyinza okubigya

* Olukalala olujudde olwa baminisita ba kabineeti ya Uganda Ogwokutaano 2011
Wewaawo

EMPANDIIKA Y'OLULIMI OLUGANDA ENTONGOLE

Mu mwezi gwa Mugulansigo (March) 1947 Gavumenti eya wakati n’eya Buganda zakkiriziganya nezissaawo olukiiko olwatereeza empandiika y'Oluganda. Olukiiko olwo lwalimu ababaka abaakiikirira Ekitongole ky'Ebyenjigiriza, Olukiiko Olukulu olw'e Mmengo, ababaka b’enzikiriza eya C.M.S., W.F.M.. n’Abasiraamu okwo gattako abaamawulire.Dr, A.N. Tucker munnannimi (omukugu mu byennimi) eyava mu London School of Oriental and African Studies ye yakulembera mu kuteesa okwo era ye yali omuwi w'amagezi.Ebyateesebwa era ne bisembebwa olukiiko olwo byakakasibwa Gavumenti eya wakati n’eya Buganda. Eyo ye yali entadikwa y’empandiika eno eyitibwa Empandiika y’Oluganda Entongole, era okuva olwo Gavumenti ya Uganda yalagira empandiika eyo y’eba egobererwa mu kuwandiika ebiwandiiko byonna ebikwata ku mirimu gyayo era n'ebitabo byonna ebisomebwa ebikubibwa Gavumenti mu kyapa oba ebifulumizibwa olw’okukozesa mu masomero ne mu byenjigiriza wonna.
Egidio Nkaijanabwo

**Egidio Nkaijanabwo** (yazaalibwa 29 Omwezi ogwomunaana 1935), musaaserodooti  mu ekereziya katulika era nga yaweereza ng'Omusumba w'essaza ly'obukatuliki ery'e Kasese, okuva nga 6 Omwezi ogwokusatu 1989 okutuuka nga 15 Omwezi ogwokuna 2014. 

## Obuvo bwe n’obusaserdooti
Nkaijanabwo yazaalibwa nga 29 Omwezi ogwomunaana mu  1935 e Rugazi, nga ye Disitulikiti y’e Rubirizi leero, mu ttundutundu ly'obugwanjuba bwa Uganda . Yatuuzibwa ku busaaserodooti nga 28 Omwezi gwokutaano 1961,ku Lutikko ya Liverpool Metropolitan, mu Liverpool , Bungereza.  Yaweereza nga omusaaserodooti  okutuusa nga 6 Omwezi ogwokusatu 1989. 

## Ng'omusumba
Yalondebwa ku busumba bw'essaza ly'obukatuliki ery'e Kasesse  nga 6 Omwezi ogwokusatu 1989 era n’atukuzibwa ng’omulabirizi e Kasese nga 17 Omwezi ogwomukaaga 1989 nga Kalidinaali Emmanuel Kiwanuka Nsubuga, Ssaabasumba ow'essaza ly'obukatuliki ekkulu ery'e Kampala , ng’ayambibwako Omusumba Serapio Bwemi Magambo † Omusumba i w’e Fort Portal era n 'Omusumba Yowaana Batisita Kakubi †, Omusumba w’e Mbarara. 

Nga 15 Omwezi ogwokuna  2014, Omusumba Nkaijanabwo yawummula ng'omusumba era awangaala ng'Omusumba w'e Kasese eyawummula, mu Uganda. 

## Emmeeza y’obusika e Tororo

Yasikira                   **Omusumba w'e Kasese**         Yasikirwa

**1989-2004**                       Francia                             

Aquirinus   Kibira                    

T**ewali                                                                   (Okuva 2014**

**(ng'omwaka** 

**1989**

**tegunatuuka)**

## Ebijuliziddwa

# 
# 

## Ebijuliziddwa wabweru wa wikipedia
 

* Profile y'Obulabirizi bw'Abakatuliki b'e Kasese
Martin Toroitich

**Martin Kitiyo Toroitich** (yazaalibwa 10 Omwezi ogwomunaana 1983 mu Kurongur ) munnayuganda omuddunsu w'embiro ez'engendo empanvu ng'obukugu bumuli mu mbiro / emisinde gi mubuna byalo egy'ekitundu.

Muto we  Borniface Kiprop Toroitich muddusi wa Uganda akufunyemu obuwanguzi

## Byeyafuna

### Ebisinga obulungi ku ye ng'omuntu

* Mmita 3000 - eddakiika 8:19.67 (2002)
* Mmita 5000 - eddakiika 13:34.84 (2002)
* Mmita 10,000 - eddakiika 28:08.32 (2004)
* Embiro mubunabyalo ez'ekitundu - ssaawa 1:03:52 (2002)

## Ebijuliziddwa

# IAAF, August 25, 2007: Focus on Africa - Boniface Kiprop Toroitich (UGA)

## Ebijuliziddwa wabweru wa wikipedia

* Martin Toroitich at World Athletics
Yokaana Maviiri

**John Chrysostom Maviiri** munnayuganda omukugu mu by'eddiini, omuddukanya w'ebyensoma n'ebyenjigiriza Yaliko omumyuka wa kansala owa Yunivasite eya Uganda Martyrs ,ey'obwannannyini eyeegattira mu kkanisa ya bakatoliki mu Uganda . Yayingira offiisi mu gw'okusooka mu mwaka gwa 2015 n’awummula mu 2021, n’adda mu bigere bya Pulofeesa Charles Olweny, eyawummula. 

## Ensibuko n’obuyigirize
Alina Dipuloma mu by’eddiini, gyeyafuna okuva mu yunivasite e Makerere, yunivasite ya gavumenti esinga obukadde  n'obunene mu Uganda. Era alina diguli ya Licentiate mu Dogmatic Theology ne Doctorate mu Dogmatic Theology, byombi bye yafuna okuva mu Pontifical Urban University, e Roma, Italy. Ng’oggyeeko ekyo, alina Dipulooma endala mu by’eddiini okuva mu Ggaba National Major Seminary ne Dipuloma mu by’obufirosoofo, gye yafuna mu Alokolum Seminary e Gulu, Uganda. 

## Omulimu
Maviiri yatandika omulimu gw’obusomesa mu mwaka gwa 1987 mu St. Mbaaga Seminary e Ggaba, Uganda,  ng’asomesa eyo okutuusa mu 1991. Okuva mu mwaka gwa 1995 okutuuka mu 2002, yaweereza ng’omusomesa, oluvannyuma nafuuka omusomesa omukulu era omuyambi mu Yunivasity y'abakatoliki mu buvanjuba bwa Africa, mu kitongole ky'ebyeddini. Okuva mu mwaka gwa 2002 okutuuka mu 2011, yaweereza ng’omumyuka wa kansala owa yunivasite y’Abakatuliki mu buvanjuba bwa Afrika.  Nga 14 ogw'okusooka mu 2015, yakwata offiisi y’omumyuka wa kansala mu Uganda Martyrs University mu butongole n’awummula mu 2021 okussa essira ku mulimu gw’obusumba mu bulabirizi bw’e Lugazi.  

## Ebiwandiiko ebikozesebwa

## Ebiyungo eby’ebweru
Giles Muhame

**Giles Muhame** munnamawulire omunnayuganda, musunsuzi w'amawulire eyakola amawulire g’ensi yonna mu mwaka gwa 2010 n'ogwa 2011 olw’okufuba okufulumya ebisiyaga.   Y'omu ku baatandikawo kkampuni ya Chimpreports; olupapula lw’amawulire olufulumira mu Kampala mu Uganda buli lunaku. 

## Obulamu obwasooka n'obuyigirize
Muhame yazaalibwa mu mwaka gwa 1988, mu Disitulikiti y’e Ibanda mu maserengeta ga Uganda.  Alina diguli esooka mu by'amawulire n'empuliziganya okuva mu yunivasite e Makerere . 

## Omulimu
Mu gwomunaana gw'omwaka gwa 2010, yatandikawo olupapula lw’amawulire olwa Tabloid *[[Rolling Stone (Uganda)|Rolling Stone]]*,  Mu  mwaka gwa 2014, yatandikawo Chimpreports omukutu gw’amawulire ku yintaneeti ogusangibwa mu Uganda.   *​*        Mmemba ku kakiiko k’eggwanga akavunaanyizibwa ku tekinologiya ow’okuna mu nkyukakyuka mu makolero.      

## Ebirala by’olina okulowoozaako
Muhame alina by’ayagala mu by’amawulire, musuubuzi omuyiiya ku yintaneeti, okulima n’okutunda ettaka n’amayumba.   Yayogera ku Julian Assange ne Bob Woodward ng’ekyokulabirako kye.  Akola nga pulezidenti w'ekibiina ekigatta abafulumya emikutu gy'amawulire ku yintaneeti ekya Uganda Online Media Publishers Association okuva mu mwaka gwa 2016.  

## Ebiwandiiko ebikozesebwa
O. Palmer Robertson, omuwandiisi w’ebitabo

**Owen Palmer Robertson** (yazaalibwa mu gw'omunaana nga 31, mu mwaka gwa 1937 mu Jackson, Mississippi  ) munnaddiini Omukulisitaayo nga mumerika era omukugu mu by'eddiini ya Bayibuli. Yasomesa mu Seminaliyo y’eby’eddiini eya Reformed Theological Seminary, Westminster Theological Sem, Covenant Theological Seminary, Knox Theological Seminary wamu ne mu Tendekero lya bayibuli mu Afirika e Malawi n'e Uganda. Era yaweereza ng’omukulu w’ekitongole ekyasembayo.  Robertson ye musajja eyasooka okulondebwa nga pulezidenti wa SGA  mu tendekero lya Belhaven  (kati nga ye Belhaven University ) mu 1957.

Robertson oboolyawo amanyiddwa nnyo olw'ekitabo kye ekiyitibwa *The Christ of the Covenants* .  Ennyonyola ye ku ndagaano ya Bayibuli ye "enkwatagana mu musaayi, ogufugirwa mu ngeri ey'obwanannyini" ebadde eyogerwako nnyo.   

Robertson abeera mu Winston Salem, Carolina eya'mambuka ne mukyala we Joanna, gy’awandiikira era ng’akola ng’omukulu wa minisitule za Consummation .

Mu mwaka gwa 2008, *[[:en:Festschrift|Festschrift]]* yafulumizibwa mu kitiibwa kye. *Essuubi lyatuukirira: Ennyiriri mu kitiibwa kya O. Palmer Robertson* (ISBN 1596381159) mwalimu ebyaweebwayo Bruce Waltke, Richard Gaffin, George W. Knight III, Simon J. Kistemaker, Robert L. Reymond, ne Morton H. Smith .

## Ebitabo ebifulumizibwa

* Kristo w'endagaano (1980) .
* Endagaano : Ekkubo lya Katonda n'abantu be (1987)
* Yona : okunoonyereza mu kusaasira (1990) .
* Ekigambo ekisembayo : okuddamu kwa Bayibuli ku musango gw'ennimi n'obunnabbi leero (1993) .
* Nabbi w'olunaku lwa Mukama olujja : obubaka bwa Joel (1995) .
* Zabbuli mu kujaguza mu kibiina (1995)
* Okutegeera ensi ya Bayibuli : ekitabo ekikwata ku Bayibuli-eby’eddiini (1996) .
* Olubereberye lw’okwegatta : okwegatta mu kitabo kya Bayibuli ekisooka (2002) .
* yisirayiri wa Katonda : eggulo, leero, n'enkya (2000)
* Enkaayana ezikwata ku nsonga entuufu eziriwo kati (2003) .
* Okudda eka ewa Katonda (2003) .
* Ebitabo bya Nakumu, Kaabakuuku ne Zeffaniya (2005) .
* Kristo wa bannabbi (2008) .
* Abantu ba Katonda mu ddungu : ekkanisa mu Abebbulaniya (2009) .
* Engeri y’okusaba : okukozesa ebigambo by'ebyawandiikibwa okugaggawaza okusaba (2010)
* Okubuulira kufuuliddwa mu nkola (2015)
* Entambula ya Zabbuli : okuzuula ensengeka yaabwe n'eby'eddiini (2015)
* Kristo ow’amagezi : okunoonyereza okw'ebyafaayo-okununula ku bitabo by'Amagezi eby'Endagaano Enkadde (2017)
* Kristo ow’okutuukirizibwa : teyologiya ya Bayibuli ey'Endagaano Empya (2022) .

## Ebiwandiiko ebikozesebwa
Ali Kitonsa

**Ali Kitonsa** (12 Ogwokutaano, 1939 – 23 Ogwokusatu, 2013) yali muzannyi wa mupiira gw'abigere mu Uganda nga yazannya nga omuteebi. Amanyiddwa ng’omuzannyi w’omupiira mu Uganda omukugu eyasooka era atwalibwa ng’omu ku bazannyi abasinga mu byafaayo by’omupiira gwa Uganda. 

## Omulimu gwe mu kiraabu
Ali Kitonsa y'omu ku bazannyi abaasooka okuwandiisibwa omutandisi wa Express, Joseph "Jolly Joe" Kiwanuka, eyalaba Kitonsa nga Kitonsa azannyira King's College Buddo Secondary School. Olwa ggoolo ze, Red Eagles yatuuka ku ntikko mu 1961. Kitonsa mu butongole y’alina likodi y’okuteeba ggoolo ezisinga obungi mu liigi ya Uganda Premier mu sizoni emu: ggoolo 54 mu mipiira 18 nga Express ewangula liigi ya Kampala First Division League mu 1964 . Sizoni eyaddako, Kitonsa yakola endagaano ne Zamalek SC, n’afuuka omuzannyi w’omupiira mu Uganda omukugu eyasooka. Teyamala bbanga ddene, naddayo mu Express FC, n'asitula ebikopo bya liigi ebirala bibiri, mu 1974 ne 1975. Kiteeberezebwa nti Kitonsa yateeba ggoolo ezisoba mu 200 nga tannawummula mu 1979 ku myaka 40.   

### Mawanga magatte

## Omulimu gwe ogw'ensi yonna
Kitonsa yakiikirira Uganda okuva mu 1963 okutuuka mu 1965, n’ateeba emipiira 27 mu mipiira 13 gyokka. Wabula ayinza okuba nga yatandika omupiira gwe ogw’ensi yonna nga bukyali okusinga bwe tumanyi okutuusa kati, olw’ebiwandiiko by’emizannyo obutafulumizibwa mu butongole. Ebibalo bye biyinza okulinnya olw’okunoonyereza okulala okukolebwa, yazannyira Uganda emipiira egibalirirwamu 30, ekiyinza okukakasibwa mu mpapula z’amawulire eza Uganda ez’ekiseera ekyo.  

## Ebijuliziddwa